-1 Tot soci té el dret d'informació sobre les qüestions que afectin els seus drets econòmics i socials, en els termes que estableix aquest article.
Aquest dret d'informació ha d'ésser recollit necessàriament en els estatuts socials, respectant, com a mínim, el que disposa aquest article.
-2 El Consell Rector ha de lliurar a cada soci, en admetre'l, una còpia dels estatuts i, si n'hi ha, el reglament de règim intern, i ha de notificar igualment a cada soci les modificacions que s'hi facin i els acords dels òrgans de govern que els afectin.
Els membres del Consell Rector són responsables de qualsevol perjudici que s'ocasioni als socis per l'incompliment d'aquests deures.
a) Consultar l'estat de la seva situació econòmica com a soci de la cooperativa, la qual li ha d'ésser aclarida en el termini d'un mes.
b) Examinar el Llibre de Registre de Socis i el Llibre d'Actes de l'Assemblea General i rebre una còpia certificada dels acords presos per l'Assemblea General i dels acords presos pel Consell Rector que l'afectin particularment.
c) Rebre qualsevol informe o aclariment sobre la marxa de la societat cooperativa que sol·liciti per escrit al Consell Rector, el qual ha de respondre en el termini de quinze dies, a comptar de la presentació de l'escrit.
Si el soci estima que la resposta que se li ha donat no és correcta, pot reiterar per escrit la sol·licitud, que en aquest cas ha d'ésser resposta públicament pel Consell Rector en la primera Assemblea General que es tingui després d'haver transcorregut quinze dies des de la reiteració de la petició.
-4 El deu per cent dels socis de la cooperativa, o un mínim de cent, si en té més de mil, poden sol·licitar per escrit al Consell Rector la informació que considerin necessària sobre la marxa de la cooperativa i aquest ha de respondre per escrit en el termini d'un mes.
Si els socis peticionaris consideren que la resposta és insuficient, poden reiterar per escrit la sol·licitud, que en aquest cas ha d'ésser resposta públicament pel Consell Rector en la primera Assemblea General que es tingui després d'haver transcorregut quinze dies des de la reiteració de la petició, de la qual resposta ha de lliurar una còpia escrita als peticionaris.
-5 Des del dia de la convocatòria de l'Assemblea General ordinària en la qual s'hagi de deliberar i prendre acords sobre els comptes de l'exercici econòmic, els socis han de poder examinar, en el domicili social:
b) El compte de pèrdues i guanys.
c) La memòria explicativa de l'exercici.
d) La proposta de distribució dels excedents o dels beneficis extracooperatius o d'imputació de les pèrdues.
e) L'informe dels interventors i, si escau, dels auditors de comptes.
-6 Els socis poden demanar per escrit al Consell Rector, fins a cinc dies abans de l'Assemblea, els aclariments que creguin convenients sobre qualsevol punt de la dita documentació, en el qual cas el Consell Rector ha de donar l'explicació pertinent en l'acte de l'Assemblea.
-7 El dret dels socis regulat per l'apartat 6 s'aplica també en el cas de les assemblees generals extraordinàries en què s'hagi de deliberar i prendre acords sobre qualsevol assumpte de naturalesa econòmica, en relació amb la documentació bàsica que reculli la qüestió econòmica.
-8 El Consell Rector, si estima que el fet de donar la informació a què es refereixen els apartats 3.a), 3.c), 4, 5 i 6 pot posar en un greu perill els interessos legítims de la cooperativa, pot negar la informació sol·licitada, llevat que l'hagi de donar en l'acte de l'Assemblea General i la meitat més un dels vots presents i representats donin suport a la sol·licitud d'informació o llevat que el Comitè de Recursos o, si no n'hi ha, l'Assemblea General resolguin favorablement el recurs interposat pels socis sol·licitants de la informació.
-9 La negativa de l'Assemblea General a proporcionar la informació sol·licitada pot donar lloc a la impugnació dels acords socials, en els termes que estableix l'article 36, i la negativa del Consell Rector, en els supòsits dels apartats 2, 3.a) i 3.b) pot donar lloc al procediment de jurisdicció voluntària que estableix l'article 2.166 de la Llei d'Enjudiciament Civil.
-10 Sens perjudici dels drets dels socis, regulats per aquest article, els estatuts i l'Assemblea General poden crear comissions amb vista a facilitar als socis la millor informació possible sobre la marxa de la cooperativa.
L'exercici dels drets del soci i el compliment de les seves obligacions s'han d'assentar sobre el millor coneixement possible del funcionament i la gestió de la cooperativa.
A aquests efectes les cooperatives han de procurar mitjans d'informació assequibles i clars a tots els seus socis:
En tot cas, els socis tenen dret a:
a) Rebre còpia dels Estatus socials de la cooperativa i del seu reglament de règim interior, si n'hi ha, i de les modificacions que s'hi vagin produint.
b) Examinar en el domicili social durant els quinze dies anteriors a la tinguda de l'Assemblea General els documents previstos en l'article 57.2. d'aquesta Llei, així com l'informe dels interventors de comptes.
c) Sol·licitar per escrit, amb anterioritat a l'assemblea, i verbalment, mentre es tingui, els informes i els aclariments pertinents en relació amb els temes previstos en l'ordre del dia.
El Consell Rector no pot negar la dita informació, llevat que consideri que el fet de difondre-la perjudicaria els interessos socials.
En aquest cas, l'Assemblea General és qui decideix la conveniència de concedir o denegar la informació.
d) Sol·licitar per escrit qualsevol altra mena d'informació que ha d'ésser proporcionada pel Consell Rector, en els termes previstos en l'apartat anterior, en la primera Assemblea General que es tingui passats quinze dies d'ençà de la presentació de l'escrit.